Nu am niciun drept asupra tronului. De ce m-ar numi?
ANTERIOR
Am fost primul copil al tatei.
Și acum, în sfârșit, pe tron este o femeie,
și este afurisita de Jane Grey!
Pur și simplu trebuie s-o omor cu mâna mea.
Etienii nu mai pot supraviețui o iarnă în sălbăticie,
nu cu noile gărzi Kingsland.
Lăsați-i în pace, adunătură de huligani ce sunteți!
Eu sunt Archer.
Cu liderul lor barbar, Archer. De ce nu l-ai omorât până acum?
Fac tot posibilul.
Testamentul lui Eduard. L-ai furat.
Vezi cutia aia? Așaz-o lângă regina Jane!
Bess, te deranjează că vorbim despre Eduard?
Bine că ești aici.
Eu vreau să mă vindec, și tu tot vrei să divorțezi.
Mai avem o înțelegere?
Nu am renunțat niciodată la nimic în viața mea.
Atunci, dovedește!
Grăjdarii de la Grajdul de Vest au fost concediați.
Ce treabă are acolo?
- Asta e otrava care l-a ucis pe Eduard. - L-au omorât împreună.
Tu l-ai ucis pe Eduard. Am dovada.
Abdică sau mori!
Acum urmează o întorsătură de situație. Eduard este în viață.
Odată ca niciodată, era un rege tânăr care a fost otrăvit
și s-a presupus că a murit,
dar care, de fapt, nu murise.
Unde sunt?
Eduard, dragul meu!
Eduard îi cunoaște chipul.
I l-a văzut de mii de ori pe efigie.
Această călugăriță bătrână este incredibila Margaret Beaufort.
Dar, pentru Eduard, ea e pur și simplu...
Bunico?
Bineînțeles că eu sunt.
Te-am salvat.
Și chiar la țanc.
Sora ta țicnită era pe cale să te ucidă.
Maria m-a otrăvit. Îmi amintesc.
Din fericire pentru tine, am avut antidotul.
Jane a zis că nu există antidot.
Veritienii cred mereu că știu totul.
Sunt confuz.
Îmi amintesc că eram la palat și mă ascundeam pe pervaz,
iar apoi m-a pocnit ceva în cap.
Nu te mai văita!
Ești în viață.
Ea e o cățărătoare excelentă.
A coborât din turn cu tine în spate.
Trebuie să mă întorc la palat.
Te vei întoarce. Dar mai întâi odihnește-te!
Ești în siguranță aici, cu bunica.
Totul merge bine la palat.
Nimic nu mergea bine la palat.
LADY JANE 2.0
De fapt, Maria a sugrumat-o pe Jane și a lăsat-o inconștientă
în iarbă, de parcă ar fi fost un rahat de câine uitat.
Dar Jane nu se gândește decât la...
Guildford!
Rupert, unde e Guildford?
E în siguranță.
Este pe pajiștea din sud.
Aici erau niște scrisori codate. Am nevoie de ele. Unde sunt?
A venit prințesa Maria. A luat totul.
Majestatea Voastră?
Trebuie să discutăm despre soțul tău.
Între timp, într-o tabără etiană, nu prea departe...
Scoțienii spun că vor un răspuns luna asta.
Și ne-au trimis drob.
Așa știi că vorbesc serios.
Urăsc drobul.
Ador drobul.
Cred că ar trebui să acceptăm termenii.
Ce e? Nu-ți convine?
Nu, n-am spus asta.
Dar unii oameni spun că, dacă ne aliem cu Scoția,
schimbăm un conducător veritian cu altul.
„Unii oameni”? Adică tu și ceilalți tineri pribegi?
Regina Scoției ne-a promis drepturi depline dacă luptăm alături de ei.
Nu trebuie decât să-i ajutăm să preia tronul Angliei.
E simplu, nu?
Ne vom recupera viețile.
Și, sincer, nu avem alte variante.
Gărzi!
Pentru Anglia și pentru regina Jane!
Gărzi!
„Regina Jane”?
Luați-vă săbiile!
Este un dezastru.
O iau razna. Așa arăt eu când o iau razna.
Ar trebui să fie simplu. Maria l-a ucis pe Eduard și a încercat să mă omoare.
Nu avem nicio dovadă.
Gâtul meu.
O vânătaie decolorată?
Seymour susține că a petrecut noaptea cu el.
Dacă cineva ar fi asistat la comiterea acestui presupus atac,
ar fi altceva.
Nu. Cheamă Consiliul!
Nu sunt prietenii tăi.
Trebuie să afle adevărul.
Adevărul cui? Maria le va spune că ești o mincinoasă nebună
și va folosi asta ca pretext să te detroneze.
Nu o subestima!
Sigur are o slăbiciune.
Doar una.
E femeie.
Și eu sunt femeie.
Da, dar tu îl ai pe Guildford.
Bărbații oferă siguranță.
E evident, trebuie să-l numești rege pe Guildford cât poți de repede
și am întocmit documentele necesare.
Regele meu?
Nu am nevoie de un rege. Eduard m-a ales pe mine.
Nu, l-a ales pe fiul tău.
Te-a numit doar fiindcă te-ai căsătorit cu Guildford și...
Nu e adevărat.
Ba da. Am fost de față.
Nu o lua personal! Până la urmă, e o lume a bărbaților, nu?
Un rege ți-ar întări poziția pe tron.
Și are sens să fiți încoronați împreună.
Tuturor le plac perechile.
Putem anunța asta la banchet.
La banchet? Nu. Fără banchet!
Ba da, la banchet.
Trebuie să fac un plan.
Ascultă, nobilimea este deja pe drum.
Dacă vrei să o învingi pe Maria, ia nobilimea de o parte,
distrați-vă și respectă regulile!
Majestate, mama dvs. dorește să vă vadă urgent.
Spune-i că am treabă!
Splendid! De asemenea, e o fată irlandeză ciudată la bucătărie.
M-a implorat să vă dau asta.
Să le ia naiba de degete slabe!
Asta face endogamia castiliană.
Gâtul lui Jane e tare ca un stejar.
Credeai că a murit, iubire. Ai făcut tot posibilul.
Dacă spune cuiva?
Nu are nicio dovadă.
Îmi fac griji din cauza lui Bess. Toată ziua s-a ascuns în camera ei.
O fi în perioada aia a lunii.
Nu, pune ceva la cale.
Fii cu ochii pe ea! Mă duc să-mi caut un aliat.
Pregătește-mi trăsura! Am o armată de mobilizat.
În fiecare generație
se găsește câte un politician care se crede alegător de regi.
Sau, în acest caz, alegător de regine.
- Dă-mi asta și valea! - Da, Măria Ta.
- Vi-l prezint pe lordul... - Norfolk!
Trebuie să pun mâna pe tron.
Jane Grey ne amenință întreaga societate veritiană.
Nu știu ce să zic.
Nu vreau război civil.
Bine. Dacă nu ai de gând să mă ajuți, ce cauți aici?
Poate că a fost o simplă nostalgie.
Eu și tatăl tău ne jucam jocuri precum Călărește bălaia
chiar în această grădină.
Nu sunt proastă.
Vreau capul lui Jane Grey într-o țeapă și am nevoie de armata ta.
Acum, spune-mi...
Ce îți dorești cu adevărat?
Când o să fii regină,
vreau să fiu lordul tău cancelar.
Acea poziție este ocupată.
Da.
De lordul Seymour.
Un mizerabil.
Odată, mama lui mi-a zis că mereu cerea să fie bătut la fund.
Mizerabil!
Atunci, dă-l afară pe Seymour și pune-mă în locul lui,
și eu o să-ți trimit 5.000 de ostași care să lupte pentru tine.
Cât despre biata de Jane...
Astea trebuie spălate toate. Bine, da...
La stânga... Stânga mea!
Cealaltă stânga! Ce dobitoci!
De ce ești singur? Unde e Jane?
Majestatea Sa vă transmite regrete.
Mă refuză?
Cum îndrăznește?
Charles, prinde!
Ce aruncare bună, lady Margaret!
Margaret, nu mai tropăi!
- Cal. - Poftim?
Idiomurile sunt pentru neghiobi.
Mamă, de ce nu punem vinul în colțul acela,
ca oaspeții să aibă unde să discute?
E prima dată când nobilimea o va vedea pe Jane ca regină.
Mereu spui că alianțele iau naștere când se bea mult și se vorbesc fleacuri.
Măcar una dintre progeniturile mele a fost atentă.
Mereu sunt.
Margaret, încetează!
Azi-dimineață am primit o scrisoare de la Contesa de Swinford,
care a spus că e dispusă să te ia la ea,
- ... norocoaso ce ești! - Ce?
De generații întregi, instruiește fetele
care ajung să fie soții ascultătoare în familiile regale europene mărunte.
Mă trimiți departe?
N-a murit o fată aflată în grija ei?
Era mereu bolnavă.
Nu ești șefa mea.
O să vezi că sunt.
Acum, unde e afurisita ta de soră?
Susannah, cât mă bucur să te văd!
Doamne, ce ai pățit?
- Tu ai ordonat gărzilor să ne atace? - Poftim?
Azi-dimineață, gărzile ne-au atacat tabăra în numele reginei Jane.
Nu le-aș ordona niciodată să facă asta.
Te rog. Crede-mă!
Doamne, încă sângerezi.
- Nu, e în regulă. - Lasă-mă să văd!
Am un unguent minunat pentru răni.
Este cu arnică.
Ia loc, să te văd.
Ai mâinile înghețate.
Nu te smiorcăi!
Deci, regina Jane.
Nu mi-a venit să cred.
Nici eu.
Îl deplâng pe Eduard.
Și eu.
Chiar nu putea să numească pe altcineva drept moștenitor la tron?
E foarte amuzant.
Știi ce? Nu te invidiez.
E o harababură,
și lucrurile doar se agravează.
Asta nu se va repeta.
Unde pleci?
Să-mi fac treaba.
Lorzii mei!
Desființez gărzile Kingsland. Începând de acum.
- Dar, Majestate... - Liniște!
S-a zis cu ei.
Și oricine va fi prins nerespectându-mi ordinele va fi spânzurat.
Să aveți o zi bună!
Majestate, dacă îmi permiți, te-ai pripit puțin.
Așa e. Regatul are nevoie de ordine.
Regatul are nevoie de schimbare.
Și ce le veți spune oamenilor când vom fi copleșiți de fiare satanice?
Că nu au de ce să se teamă.
Mănușile din piele de capră, tembelo!
Totuși, Jane are de ce să se teamă.
De Maria, în mod deosebit.
Din fericire, Jane se pricepe să facă față agresorilor.
La urma urmei, a avut parte de mult antrenament din partea mamei sale.
Majestatea Voastră!
V-ați bucurat recent de vreo promenadă interesantă?
De fapt, tocmai am fost într-o promenadă până la consilieri.
A fost ședință de Consiliu...
O întâlnire surpriză, prințesă.
Să desființeze gărzile Kingsland.
- Poftim? - Nu spune „poftim”, spune „ce”!
Gărzile Kingsland sunt singurul lucru care ne apără
- ... de molima etiană. - Nu mai sunt.
E ridicol.
Etienii sunt abjecți.
Niște aberații dezgustătoare ale naturii.
Progeniturile Satanei trebuie să fie distruse.
Să ne scăpăm ținutul de ei printr-un foc nimicitor. Iar tu...
Nu! Dvs. aveți o inimă bună
și o minte progresistă. Oare ce vor face urmașii dvs.?
Eu, personal, abia aștept să aflu!
Ciao!
Dumnezeule mare...
Chiar urăște etienii.
Normal că-i urăște, prostuțo.
Continuă...
Răposatul rege Henric a despărțit-o pe Catherine, mama Mariei,
de fundul ei spaniol slăbănog, pentru Anne Boleyn.
S-a dovedit că era un animal și la pat, și în afara lui.
- Pentru că era o fiară. - Am înțeles, Dudley.
Pentru Maria, fiarele nu sunt pur și simplu rele.
Sunt rădăcina întregii sale nefericiri.
Ura.
Slăbiciunea ei este ura.
Dudley, cred că știu ce să fac.
Acesta e doar începutul, Susannah. Promit.
Să sperăm că Archer e de acord.
Nu m-ai învățat cine știe ce latină, dar...
Aici scrie „Cum să vindeci fiara”?
Fac un studiu.
Un studiu?
Știu că unii etieni se chinuie atât de rău cu starea lor,
încât ar face orice ca să scape de ea.
Deci, ce ai găsit?
Nimic.
Pentru că nu există.
De unde știi?
Îl mai știi pe fiul bucătăresei?
Băiețelul care a fugit?
Auzise de un leac, un loc în Londra
unde plăteai pe cineva să-ți facă rău când erai transformat.
Și durerea îți învață creierul, sufletul sau orice ar fi
să nu se mai transforme niciodată. Nu a funcționat.
Într-un final, l-au omorât în bătaie.
Știu că vrei să ajuți și îți sunt recunoscătoare.
Și, dacă planul tău funcționează,
va schimba totul pentru noi.
Dar toată lumea ar trebui să știe că nu există niciun leac.
Și să nu ne mai pui niciodată la îndoială dreptul de a exista!
Da.
Desigur.
Ai dreptate. Îmi pare rău.
Bun.
Te rog, dă-i asta lui Archer!
Majestate?
Doamne, e mama! Ieși pe fereastră!
Mamă! Ce surpriză plăcută!
Jane!
Jane, toată ziua am încercat să vorbesc cu tine.
Nu am timp.
Ba ai.
Guildford Dudley este cal!
La naiba!
Am văzut cu ochii mei. O să pregătesc divorțul.
Acum o săptămână, divorțul era tot ce-și dorea Jane. Dar acum...
Ba n-o să faci asta.
Jane... Nu poți să rămâi căsătorită cu un etian.
Dacă aș fi știut, nu te-aș fi...
Obligat să-l iau de soț?
Măcar am devenit regină.
Ceea ce ai plănuit cu Dudley de la început.
Nu regret nimic.
Ești pe tron, iar eu sunt la palat.
Dar nu vom fi niciodată în siguranță dacă rămâi alături de acel așa-zis om.
Ori pui capăt acestei căsnicii, ori o să te oblig s-o faci.
Eu sunt regina.
Nu ai puterea să mă obligi să fac nimic.
Doamne, îl iubești?
Chiar îl iubești!
Jane!
Cele două cele mai enervante lucruri din lume:
sunetul pe care îl face cineva când mănâncă un măr
și momentul în care mama ta ar putea avea dreptate.
Guildford!
Rupert mi-a spus totul. Te-a rănit? Ai vorbit cu Consiliul?
Taci și sărută-mă!
Mai e ceva. Ce e? Spune-mi!
Mai târziu, dar...
Ce se întâmplă dacă nu vreau să divorțez?
Ce se întâmplă?
- Șnururile naibii! - Știu.
Crezi că o să-mi placă?
Doamne, sper că da.
Am încercat să aflu cum o să fie.
Am căutat în cărți, dar asta e...
Ai de gând să vorbești încontinuu?
Nu.
Poate.
Tu ai de gând să rămâi încălțat?
Nu.
- Stai! - Jane?
Nu știu ce să fac.
Chiar nu suport să nu știu ceva.
Pot să-ți arăt. Dacă vrei.
Vreau.
A fost surprinzător de viguros.
Mulțumesc... Cred.
Maria putea să te omoare.
Ei bine, am un plan.
I-am scris lui Archer.
Am invitat etienii la banchet.
Ai invitat etienii la banchetul tău de încoronare?
Ești nebună.
Nobilimea o s-o ia razna.
Mai ales Maria.
Sunt destul de sigură că mă va ataca din nou,
și, de data asta, vor fi martori.
Trădare?
Este riscant.
Dar este genial.
Presupun că nu i-ai spus tatălui meu.
Nu în detaliu.
Guildford?
Știai că tatăl tău mi-a cerut să te numesc rege?
E tot ce și-a dorit vreodată.
De asta ne-am căsătorit?
Nu.
Eu nu vreau decât să mă vindec.
Vreau să-mi recapăt viața.
Jane știe că nu există niciun leac pentru etianism.
Dar oare ar trebui să-i spună acum
și să riște să strice acest moment de extaz?
Sau ar trebui să aștepte?
Cu siguranță o să aștepte.
Bunico, mai moțăi puțin.
Ridică-te!
Cine ești?
Nimeni important. Oarecum. Ești în pericol.
În pericol? Această mănăstire aparține bunicii mele.
Sunt în siguranță.
Atunci, de ce te-a încuiat?
Nu m-a încuiat.
- M-a încuiat! - Ești gata să asculți, Majestate?
De unde știi cine sunt?
În 30 de secunde, călugărițele vor veni să vadă ce faci.
Prefă-te că ai o criză, fură cheile și lasă restul în seama mea!
De ce m-aș teme de niște călugărițe?
Ce o să facă? O să mă omoare cu rugăciuni?
Și de ce aș avea încredere în tine?
Ai putea fi un asasin pus de sora mea să mă omoare.
Dacă voiam să te omor, scumpule, erai mort.
Ultima șansă.
Nu. Rămân.
Am o intuiție bună în legătură cu aceste lucruri.
Fă ce vrei! Apropo, mă cheamă Fitz.
Prințesă Bess!
Împachetează mai repede!
Trebuie să te ducem la bunica înainte de înserat.
Încă mi se pare foarte ciudat că bunica e călugăriță.
Ce voia de la Eduard?
Gata cu întrebările!
Hai să terminăm de împachetat! Să mergem! Repejor!
Ar trebui s-o avertizez pe Jane.
Așa e corect.
Lasă-i un bilețel!
E ciudat și minunat când, în sfârșit,
vezi pe cineva așa cum e cu adevărat.
Cu defecte și calități, cu daruri și blesteme, și îți dai seama
că poate că asta îl face să fie perfect.
Ce bine ar fi dacă ar vedea și el asta...
Bună ziua, prințesă!
Un bilețel de avertizare pentru Jane.
Ce fată neascultătoare ești!
Cunosc o altă prințesă care ar putea considera asta un act de trădare.
Maria nu este regină.
Dar va fi.
Și, până când va sosi acea zi fericită, nu vreau să-i strici șansele.
Du-ne la Kenninghall!
Dă-i bice!
Edward, abia te-ai atins de budincă.
Nu prea îmi place să mănânc dimineața.
Mulțumesc mult pentru că m-ați îngrijit,
dar cred că pot să plec în curând.
Nu încă.
Spune-mi, când sora ta a venit în turn să te omoare,
ți-a fost frică?
Da. Evident.
Asta va fi o provocare.
Despre ce vorbești?
Doamne, ești țestoasă!
Sunt o țestoasă de uscat.
Ești etiană?
La fel ca tine.
Imposibil! M-aș fi transformat la pubertate.
Nu. Bărbații din familia regală sunt renumiți pentru cât de întârziați sunt.
Tatălui tău nu i-a apărut niciun pic de puf în zona pubiană până la 25 de ani.
Eduard, ești etian
și vei fi primul rege etian.
Dar cum vei provoca schimbarea?
Cu ajutorul altei poțiuni magice?
Alea au fost medicamente.
Nu există magie.
Deci e momentul să scoatem fiara la suprafață
și să salvăm împărăția.
Mori, etianule! Mori!
Micuța Grey! Ce copil neastâmpărat și violent!
Testează o sabie adevărată!
Poftim, păpușă!
Priză cu mâna dreaptă. Excelent. Elegant.
Dar o priză cu ambele mâini
îți oferă mai multă putere în luptă.
Să te văd!
Foarte bine.
Mama ta ar fi mândră.
Mama poate să se ducă naibii.
Superb!
Și eu am aceeași părere despre babeta mea.
Știi ce e bine când vine vorba despre mame?
În cele din urmă, mor toate.
- La dracu'! - La dracu'!
Seymour...
Vezi tu, Stan, când încoronezi un rege,
vrei ceva care să spună:
„Nu am venit doar pentru putere, dar ajută.”
Tată, trebuie să-ți spun ceva.
- Dudley! - Draga mea!
Lady Frances! Ce plăcere!
Îți plac creațiile mele pentru coroana regelui Guildford...
Trebuie să vorbesc cu tine. Ieși afară!
Nu, vreau să rămân.
Da, lasă-l să rămână!
Trebuie să învețe cum merg lucrurile la curte.
Și ce profesori ar fi mai buni decât noi?
Stanley, stai jos!
Acum, am vin sau plăcintă de porumbel, dacă vrei o gustărică.
Nu, nu vreau o gustărică.
Mi-ai spus că Jane va fi regină și că Guildford nu va fi o problemă.
E vreo problemă?
Este cal.
Guildford, cal?
Doamne, ce te-ar face
să spui așa ceva?
Stan mi-a spus.
M-a obligat.
Chiar credeai că nu o să aflu?
Am crezut că o să afli,
dar am crezut că nu vei avea ce să faci,
așa că am crezut că nu contează.
Mai vedem.
Ce zi! Dintre toți oamenii, m-am împrietenit cu mezina familiei Grey.
Și n-o să-ți vină să crezi pe cine am închis la Kenninghall.
Norfolk!
Seymour! Tocmai plecam.
Ne vedem la banchet.
Oamenii mei vor fi la porți la miezul nopții.
El?
Toate prieteniile au un preț.
Când voi fi regină, Norfolk va fi lordul meu cancelar.
- Acesta e postul meu. - Ține pasul!
Mă concediezi?
N-o să crezi ce am făcut astăzi pentru tine!
Tot o să putem să ne-o tragem, dragule.
Nu te îmbufna, Seymour! Știi că asta mă supără teribil de tare.
Acum, scoate-ți boașele din pantaloni și ia-ți poziția!
Nu, n-o să fac asta.
Nu până nu mă respecți profesional.
Apoi poți să-mi dai bătăiță la fund.
Atunci, am terminat.
Sper să te distrezi diseară la petrecere aia mizerabilă. Singură!
Toată lumea știe cum sunt emoțiile
care vin la pachet cu primul bal ținut în cinstea sa,
în afară de tine, amărâtule!
Bună!
Arăți superb.
Alege unul!
Ce bine că nu trebuie să-mi tai o ureche!
Sunt minunați.
Au fost ai mamei mele.
Guildford, nu. Asta e... E prea mult.
Înainte să te cunosc, eram disperat.
Beam, pariam, mă băteam.
Mă culcam... pe o ureche.
Dar acum, pentru prima dată în viața mea, am speranță.
Mi-ai dat speranță, Jane.
Jane!
Guildford, trebuie să-ți spun ceva.
Aici erați, porumbeilor.
Hai! Vă așteaptă împărăția voastră.
Ești pregătit?
Mulțumesc că ați venit.
Încântat!
- Mă bucur să vă văd. - Mersi mult.
Îmi place buchetul.
Mă bucur să vă revăd.
Gustați delfinul! E de sezon. Doar ușor prăjit.
Nu te-am recunoscut!
Uită-te la tine, monstrulețule!
Ei bine, îți place? Mie-mi place. Haide, să bem!
Apoi o să vă fac cunoștință cu cine trebuie.
Majestate, permite-mi, te rog, să ți-l prezint pe ducele de Norfolk!
Majestatea Voastră!
Consortul.
Nu pentru mult timp.
Și lordul Scrope.
Deține mare parte din partea de vest.
Și din centru.
Toată lumea uită de centrul țării.
Tocmai discutam despre revoltele care au loc în Cheapside.
Mereu sunt revolte în Cheapside.
Poate ar trebui să-i învățăm să citească.
Bine zis!
Se zice că ești amuzantă, și chiar ești.
Jane, se revoltă din cauza ta.
Prințesă Maria! Mă bucur că ni te-ai alăturat.
Ce urmează, Majestate?
Trebuie să hrănim fiarele cu lingurița?
Norfolk, vino! Vreau să beau ceva.
Majestate, au sosit.
Ce faci, pisicuțo?
- Aici erai. - Bună, mamă!
De unde ai luat prostiile astea?
Nu ți se pare că arăt bine?
Ești o văduvă, nu o cocotă din Bankside. Dă-le jos!
Lua-o-ar naiba!
Da, lua-o-ar naiba!
Oameni buni! Fiți atenți la mine!
Faceți liniște pentru un anunț din partea reginei voastre!
În timp ce Jane se uită la cei mai importanți oameni din regat
și la bărbatul pe care e posibil să-l iubească,
știe de ce a adus-o destinul în acest loc și în acest moment.
Dragii mei oameni...
Ca să schimbe lumea.
În această seară, vă invit să respingeți
diviziunea și ura generațiilor trecute.
Trebuie să trăim din nou împreună,
în pace și armonie.
Etieni și veritieni.
Trebuie să punem capăt Legii diviziunii.
Drept mesaj în sprijinul unității,
am cerut să ni se alăture câțiva prieteni etieni.
Mă bucur că suntem aici.
Prințesă Maria, m-am gândit că ai putea propune un toast.
Un toast?
Vrei să ne împărțim vinul, mâncarea,
aerul, cu aceste urâciuni?
Cum îndrăzniți să pângăriți palatul tatălui meu?
Nu sunteți bineveniți aici.
Ba sunt bineveniți aici.
Eu i-am invitat.
Și eu sunt regina voastră.
Regină?
Ești o greșeală.
O eroare fatală care a primit puterea din cauza unei greșeli dezastruoase,
nu a dreptului divin!
Sângele zeilor curge prin inima mea.
Să vedem ce curge prin a ta când...
Când ce?
Spune-mi reginei tale ce o să faci!
Pentru englezi,
nimic nu e mai groaznic decât să faci o criză repugnantă în public.
Așa ceva vezi peste hotare.
Și să facă așa ceva prințesa Casei Regale?
Este ghilotinare socială.
Să nu mai spunem că e sinucidere politică!
Archer!
Mulțumesc că mi-ai acceptat invitația.
Să pui capăt Legii diviziunii.
A fost o propunere adevărată
sau am fost invitați aici ca să fim momeala pentru capcana ta?
De mică, mi-au fost feriți ochii de nedreptățile din acest regat.
Nu sunt mândră să spun asta,
dar nu am văzut aceste lucruri, deci nu m-au preocupat.
Dar este singurul lucru care contează.
Dacă facem asta,
va fi nevoie de o reconciliere serioasă între popoarele noastre.
Timp. Negocieri. Nobilimea te susține?
Archer, săptămâna asta au venit nobili din cele mai înalte ranguri.
Rămâi și ajută-mă să-i conving să ne susțină.
Nu sunt diplomat.
Victoria nu se obține doar pe câmpul de luptă.
Cu inima și sufletul?
Da. Ceva de genul ăsta.
Da! Bea...
Nu. Stai așa!
Ai niște ananas?
Rodii. Ai rodii?
Ce fel de petrecere nu are ananas?
Du-te și găsește-mi ananas! Hai, repede!
Puteți să lămuriți un argument pe care-l am cu soția mea?
Ați auzit vreodată de un leac?
- Leac pentru mahmureală? - Sex.
Plăcintă cu anghilă.
Nu, un leac pentru etianism.
Crezi că avem nevoie de leac?
Ca și cum am fi bolnavi? Blestemați? Infectați?
Doar îmi bat joc de tine, amice.
Nu e nevoie de leac.
De ce aș vrea un leac?
Sunt bufniță. Pot să văd în întuneric.
Tu ce dracu' poți să faci?
Așa e, desigur.
La revedere!
Ce dobitoc!
Îmi place de el. Îmi place freza lui.
Mă bucur să te văd.
Majestate!
Nu te-am mai văzut așa. Categoric. Și ție!
Guildford. Trebuie să vorbim.
Jane, ce s-a întâmplat? Ce este?
Am încercat să-ți spun aseară, dar nu am făcut-o, și...
Da?
Nu există niciun leac.
Ce ai spus?
Leacul pentru etianism nu există.
- N-ai de unde să știi. - Ba da.
Te înșeli.
Gândește logic!
Omizile devin fluturi.
Mormolocii, broaște. Metamorfoza face parte din natură...
- Jane, te rog, nu face asta! - Guildford, n-ai nevoie de leac.
Nu poți schimba ceea ce ești, și nici n-ar trebui.
Nici pentru tatăl tău, nici pentru mine.
- Pentru nimeni. - Jane, oprește-te!
Regatul ăsta are nevoie de o schimbare, nu tu.
Am desființat Gărzile, pot pune capăt Legii diviziunii,
aș putea vindeca Anglia.
La dracu' cu ea, vindecă-mă pe mine!
Am crezut în tine.
Guildford, stai!
Guildford, te rog, așteaptă!
Guildford!
Și așa am supraviețuit hidropiziei. Și...
Cine e acel bărbat?
Cine? William?
Lucrează pentru Norfolk. E un băiat chiar simpatic.
Te rog. Ne faci cunoștință?
Nu. Dragostea a murit.
Nu.
Îmi place rochia ta.
M-a îmbrăcat sora mea.
- „M-a îmbrăcat sora mea”? - Da, n-a fost bine.
- Tu! - Frances!
Nu tu. Tu, e ora de culcare. Banchetul s-a terminat.
Doamne, e magnifică!
De ce mă urmărești?
- Ușurel, amice! - Uite...
Dacă te-am jignit mai devreme, îmi cer scuze.
Nu m-ai jignit.
Am venit doar să-ți spun că am mințit.
Există un leac pentru etieni.
Și știu de unde să-l obțin.
Guildford?
Ce agonie după petrecere!
Într-o clipă ești sărbătorită de sute de oameni,
iar în următoarea te cerți cu soțul, râgâi delfinul de la cină,
fără să ai niciun plan de a-ți opri verișoara psihopată.
Puteți pleca.
Majestate.
Majestatea Voastră?
Nu vă speriați!
- Cine ești? - Petunia. Câinele lui Eduard.
Sigur că da.
Aveți nevoie de dovezi ca să-i acuzați pe Maria și pe Seymour.
Cred că pot să ajut.
Prindeți-i pe etieni!
Mori! Ia de-aici!
Bună, păpușă! Te distrezi?
Nu. Mama mă trimite să stau cu o hodoroagă nesuferită.
Spune că am nevoie de „disciplină”.
Sunt sigur că regina Jane poate să rezolve problema.
E prea ocupată. Nici n-a vrut să se vadă cu mine azi-dimineață.
Ocupată? Ocupată cu ce?
Mama mi-a mai zis și să nu vorbesc despre Jane cu nimeni din afara familiei.
Dar mama ta este o cotoroanță păcătoasă, mai știi?
Care încearcă să te alunge de aici.
Poate o opresc.
Ce-ar fi să iei loc?
Și să-mi spui tot ce pun la cale.
Ei bine, Jane vorbește cu o vrăjitoare-vraci de la piață.
Ceva despre otravă.
Ai luat vreodată otravă de la o florăreasă din piață
ca să omori regele și să-l înlocuiești cu concubina ta alienată?
Ei bine, dacă te regăsești într-o asemenea situație,
scapă de toate dovezile, inclusiv de florăreasă.
Asta înseamnă să fii atent la detalii.
A apărut un martor care să confirme netăgăduit
identitatea ucigașilor regelui Eduard.
Lordul Seymour și prințesa Maria!
Arestați-i!
A dispărut.
Subtitrarea: Valeriu Cosa
Redactor Cristian Brînză